Bigae

Bigae (-arum plur., vel postea biga,-ae)  in antiquitate erat currus duobus equis iunctus. Hoc verbum contractum ex biiugae est. Cursus bigarum ludis circensibus fiebant. Deae quoque nonnumquam bigis vehebantur, in primis Luna/Diana (contra frater Sol/Apollo quadrigis vehebatur) et Victoria.

Stricto sensu biga est iunctura duorum animalium : itaque in fabulis mythologicis Cybele aerem scindit bigis leonumLucretius II,601. Catullus Carmen 63 versus 77sqq. Vergilius Aeneis, X,252-255 etc., Diana bigis cervorumE.g. in denariis Romanis : Ernest Babelon, Description historique et chronologique des monnaies de la République romaine, 1885 : Aelia 4. Etc., Medea bigis draconum etc.

Bigati (sc. nummi) erant genus denariorum cui hoc nomen fuit quia dea bigis vecta signabantur. 

Notae

 Plura legere si cupis 
Elizabeth Rawson, "Chariot-Racing in the Roman Republic", Papers of the British School at Rome, 1981: 1-16
Categoria:Vehicula